1. ΝΟΜΟΣ υπ’ αριθ. 4475 της 29/31 Μαΐου 1965 (ΦΕΚ Α΄ 104) Περί κυρώσεως του από 25 Σεπτ. 1950 πρωτοκόλλου της Βέρνης, του αναφερομένου εις την Διεθνή Επιτροπήν Προσωπικής Καταστάσεως και του συμπληρωματικού τοιούτου από 25 Σεπτ. 1952 του Λουξεμβούργου και ιδρύσεως Εθνικού Τμήματος Προσωπικής Καταστάσεως. Με το άρθρ. 34 Νόμ. 2145/28-28 Μαΐου 1993 (ΦΕΚ Α΄ 88), Τόμ. 8, σελ. 84,193, ορίστηκε ότι: «Οι αρμοδιότητες οι σχετικές με το Ελληνικό Εθνικό Τμήμα της Διεθνούς Επιτροπής Προσωπικής Κατάστασης, που ιδρύθηκε με το άρθρ. 2 του Νόμ. 4475/1965, μεταφέρονται από το Υπουργείο Δικαιοσύνης στο Υπουργείο Εξωτερικών. Όπου στο νόμο γίνεται λόγος περί Υπουργού ή Υπουργείου Δικαιοσύνης, η αναφορά θεωρείται ότι γίνεται στον Υπουργό ή το Υπουργείο Εξωτερικών. Μέλη του Εθνικού Τμήματος μπορούν να γίνονται και ανώτατοι ή ανώτεροι υπάλληλοι του Υπουργείου Εσωτερικών». Άρθρ.1.-Κυρούνται και έχουσιν ισχύν Νόμου α)το από 25 Σεπτ. 1950 πρωτόκολλον της Βέρνης, το σχετικόν προς την Διεθνή Επιτροπήν Προσωπικής Καταστάσεως και β)το από 25 Σεπτ. 1952 συμπληρωματικόν πρωτόκολλον του Λουξεμβούργου, το αναφερόμενον εις την αυτήν Επιτροπήν, τα κείμενα των οποίων έπονται εν Γαλλικώ πρωτοτύπω και εν Ελληνική μεταφράσει. Άρθρ.2.-1.Δι’ αποφάσεως του Υπουργού της Δικαιοσύνης θέλει συσταθή Εθνικόν Τμήμα της Διεθνούς Επιτροπής Προσωπικής Καταστάσεως συγκείμενον εξ επτά το πολύ μελών εξ ανωτάτων ή ανωτέρων δικαστικών λειτουργών, καθηγητών ή υφηγητών των Νομικών Σχολών των Πανεπιστημίων, ανωτάτων ή ανωτέρων υπαλλήλων του Υπουργείου Δικαιοσύνης και δικηγόρων εχόντων ειδικήν πείραν. Του Εθνικού Τμήματος προεδρεύει το υπό του Υπουργού της Δικαιοσύνης οριζόμενον μέλος. Καθήκοντα γραμματέως ανατίθενται εις ένα των  κεκτημένων πτυχίου Νομικής τμήματος Νομικής Σχολής υπαλλήλων του Υπουργείου Δικαιοσύνης, επί βαθμοίς 6ω ή 7ω. 2.Το κατά την προηγουμένην παράγραφον Εθνικόν Τμήμα, υπαγόμενον εις το Υπουργείον της Δικαιοσύνης, μελετά και γνωμοδοτεί εν Ελλάδι εφ’ όλων των ζητημάτων, επί των οποίων είναι αρμοδία η Διεθνής Επιτροπή Προσωπικής καταστάσεως και αλληλογραφεί απ’ ευθείας μετά του Γενικού Γραμματέως της Διεθνούς Επιτροπής. Επί των γνωμοδοτήσεων του Εθνικού Τμήματος αποφασίζει ο Υπουργός της Δικαιοσύνης. 3.Η εκπροσώπησις της Ελλάδος εκ μελών του Εθνικού Τμήματος καθορίζεται δι’ αποφάσεως του Υπουργού της Δικαιοσύνης. Δύναται η εκπροσώπησις να ανατίθεται, δια κοινής αποφάσεως των Υπουργών Εξωτερικών και Δικαιοσύνης, εις Διπλωματικούς υπαλλήλους. 4.Εις τα μέλη του Εθνικού Τμήματος της Επιτροπής Προσωπικής Καταστάσεως και τον γραμματέα αυτού παρέχεται αποζημίωσις δι’ έξοδα κινήσεως κατά συνεδρίασιν, καθοριζομένη δια κοινής αποφάσεως των Υπουργών Δικαιοσύνης και Οικονομικών. 5.Εις τον προϋπολογισμόν του Υπουργείου Δικαιοσύνης αναγράφονται ανάλογοι πιστώσεις δια τας υπό του παρόντος Νόμου προβλεπομένας δαπάνας. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. ΠΡΩΤΟΚΟΛΛΟΝ ΣΧΕΤΙΚΟΝ ΠΡΟΣ ΤΗΝ ΔΙΕΘΝΗ ΕΠΙΤΡΟΠΉΝ ΠΡΟΣΩΠΙΚΗΣ  ΚΑΤΑΣΤΑΣΕΩΣ Τα Υψηλά Συμβαλλόμενα Μέση Θεωρούνται ότι, δι’ αναλλαγής επιστολών, το Βέλγιον, η Γαλλία, το Λουξεμβούργον, αι ΚάτωΧώραι και η Ελβετία, ανεγνώρισαν την Διεθνή Επιτροπήν προσωπικής καταστάσεως. Θεωρούντα ότι ενδείκνυται ο ακριβής καθορισμός   του   μέσω    της   Επιτροπής   ταύτης    τρό(Αντί για τη σελ.473) Σελ. 473(α) Τεύχος 1201-Σελ.43 445 Διεθνής Επιτροπή Προσωπικής Καταστάσεως 40.Δ.δ.1 που ανταλλαγής εγγράφων, συνεφώνησαν επί των ακολούθων διατάξεων: Άρθρ.Ι.Εν όψει της καταρτίσεως και ενημερώσεως νομοθετικής και νομολογιακής συλλογής περί του δικαίου των προσώπων και της ιθαγενείας, ητις έχει ανατεθή εις την Διεθνή Επιτροπήν Προσωπικής Καταστάσεως, τα Υψηλά Συμβαλλόμενα Μέρη αναλαμβάνουσι την υποχρέωσιν να χορηγώσι δωρεάν εις την ειρημένην Επιτροπήν τας πληροφορίας αίτινες θα ήσαν αναγκαίαι δια τας μελέτας και εργασίας της κλπ. Άρθρ.ΙΙ.Προς τον σκοπόν όπως συμβουλευθώσι, τα παρά της Διεθνούς Επιτροπής της Προσωπικής Καταστάσεως συγκεντρούμενα στοιχεία, αι Υπηρεσίαι των Υπουργείων, αι διπλωματικαί Αποστολαί, οι Γενικοί Πρόξενοι, Πρόξενοι, οι Υποπρόξενοι ή οι Προξενικοί Πράκτορες ενός εκάστου των Υψηλών Συμβαλλομένων Μερών θα δύνανται να αλληλογραφούν απ’ ευθείας μετά του Γενικού Γραμματέως της ως άνω Επιτροπής. ΆρθρΙΙΙ.Τα Υψηλά Συμβαλλόμενα Μέρη αναλαμβάνουν την υποχρέωσιν όπως συμμετάσχουν δι’ ετησίας συνδρομής εις τα έξοδα λειτουργίας της Επιτροπής. Άρθρ.IV.-Τα Υψηλά Συμβαλλόμενα Μέρη θα παράσχωσιν εις τας αρμοδίας αρχάς των οικείων χωρών των τας αναγκαίας οδηγίας δια την εφαρμογήν της παρούσης συμφωνίας η οποία θα άρξηται ισχύουσα από της 1ης Οκτ. 1950. Εις πίστιν των ανωτέρω οι υπογραφόμενοι, δεόντως προς τούτο εξουσιοδοτούμενοι, υπέγραψαν το παρόν πρωτόκολλον το οποίον θα κατατεθή εις τας αρχεία της Ελβετικής Ομοσπονδίας και του οποίου ανά εν αντίγραφον δεόντως κεκυρωμένον δια να διαβιβασθή δια διπλωματικής οδού εις εν έκαστον των Συμβαλλομένων Μερών. Εγένετο εν Βέρνη, την 25ην Σεπτ. 1950. (Έπονται αι υπογραφαί των αντιπροσώπων του Βελγίου, της Γαλλίας, του Λουξεμβούργου, της Ολλανδίας και της Ελβετίας). ΠΡΩΤΟΚΟΛΛΟΝ ΣΥΜΠΛΗΡΩΜΑΤΙΚΟΝ Του Πρωτοκόλλου του σχετικού προς την Διεθνή Επιτροπήν Προσωπικής Καταστάσεως του υπογραφέντος εν Βέρνη κατά την 25ην Σεπτ. 1950. Τα Υψηλά Συμβαλλόμενα Μέρη, τα υπογράψαντα το πρωτόκολλον της Βέρνης της 25ης Σεπτ. 1950 το σχετικόν προς την Διεθνήν Επιτροπήν Προσωπικής Καταστάσεως. Θεωρούντα ότι η ανάπτυξις των εργασιών της Επιτροπής ταύτης ωδήγησεν εις την εξέτασιν της προσχωρήσεως νέων Κρατών, συνεφώνησαν επί των ακολούθων διατάξεων: Άρθρον μόνον.-1ον.Τα Κράτη τα οποία δεν υπέγραψαν το Πρωτόκολλον της Βέρνης της 25ης Σεπτ. 1950, το σχετικόν προς την Διεθνή Επιτροπήν Προσωπικής Καταστάσεως, δύνανται να γίνουν δεκτά προς προσχώρησίν των εις τούτο. Σελ. 474(α) Τεύχος 1201-Σελ.44 2ον.Η αίτησις προσχωρήσεώς των συνεπάγεται την αποδοχήν των κανονισμών της Επιτροπής και την υποχρέωσιν της εγγραφής των δια το ποσόν της συνδρομής, ως τούτο προκύπτει εκ των διατάξεων του άρθρ. ΙΙΙ του προρρηθέντος Πρωτοκόλλου και των προς εφαρμογήν αυτού θεσπισθέντων κανόνων. Η αίτησις αύτη θα απευθύνηται δια της διπλωματικής οδού προς την Ελβετικήν Ομοσπονδίαν και θα κοινοποιήται παρά ταύτης εις έκαστον των υπογραψάντων ή προσχωρησάντων Κρατών καθώς επίσης και εις την γενικήν Γραμματείαν της Επιτροπής. Πάσα νέα εισδοχή θα πρέπει να αποτελή αντικείμενον ευνοϊκής ψήφου της Γενικής Συνελεύσεως της Επιτροπής, συγκεντρούσης την ομόφωνον έγκρισιν των εκπροσώπων των Κρατών-Μελών του Πρωτοκόλλου της 25ης Σεπτ. 1950. Η εισδοχή αύτη θα τίθεται εν ισχύϊ τριάκοντα ημέρας από της ημερομηνάις της προρρηθείσης ψήφου και θα κοινοποιήται εις εν έκαστον των υπογραψάντων και προσχωρησάντων Κρατών. Εις πίστωσιν των ανωτέρω οι υπογραφόμενοι, δεόντως προς τούτο εξουσιοδοτημένοι, υπέγραψαν το παρόν Συμπληρωματικόν Πρωτόκολλον το οποίον θα κατατεθή εις τα αρχεία του Μεγάλου Δουκάτου του Λουξεμβούργου και του οποίου ανά εν αντίγραφον δεόντως κεκυρωμένον θα διαβιβασθή δια της διπλωματικής οδού εις εν έκαστον των Υψηλών Συμβαλλομένων Μερών. Εγένετο εν Λουξεμβούργω κατά την 25ην Σεπτ. 1952. (έπονται αι υπογραφαί) 446 40.Δ.δ.1 Διεθνής Επιτροπή Προσωπικής Καταστάσεως 